Kababaihan sa Asya

An ebolusyon asin kasaysayan kan kababaihan sa Asya kadungan nanggad kan ebolusyon asin kasaysayan kontinente nin Asia. Katimbang man ninda an mga kultura na nagtalubo sa laog kan rehiyon. An Asyanong kababaihan mapipisan bilang kababaihan gikan sa Asyanong mga subrehiyon kan Sentral na Asya, Subangan na Asya, Norteng Asya, Timog Asya, Sur-subangan na Asya, asin Sulnupan na Asya (siring man An Medio Oriente).

Kultura

Tradisyonal na mga katungdan 
Huli sa pagigin patriarkal na natura kan tradisyonal na kultura asin sosyedad nin Armenya, an mga babai sa Armanya parating linalaoman na magin marahay asin mapagpasakop, magin birhen sagkod sa pag-agom, asin iyo an nag-aako kan panginot na mga trabaho sa harong.

Pagpalakop nin pagkapantaypantay sa sekso 
An kababaihan sa Aserbayhan normalmente pareho an legal na mga deretso sa kalalakihan. Minsan siring, an diskriminasyon sa sosyedad saro pa man na problema. Ipinabisto an unibersal na pagboto kan 1918 sa Aserbayhan sa paagi kan Republika Demokratiko nin Aserbayhan, huli kaiyan an Aserbayhan na inot na nasyon na Muslim na natawan pagkakataon an kababaihan na maging kabtang kan sosyedad.  Kadaklan man sa mga babaing Bahraini irinerepresentar na marhay sa gabos na panginot na propesyon, sosyedad nin mga babae, asin organisasyon nin mga babae. Lain pa sa pagkaigwa nin deretso na magboto, maabot sa sarong-kwarto kan mga kababaihan nin Bahrain an igwang mga trabaho sa luwas kan harong.

Midbid na mga babai sa Asya 
An pira sa mga midbid na kababaihan sa Asya iyo sinda Qiu Jin (Tsina), Trieu Thi Trinh (Bietnamita), Miriam Defensor-Santiago (Filipinas), Sirimavo Bandaranaike (Sri Lanka) asin Mandukhai Khatun (Mongolia).

Toltolan